Խիստ անհավանական է, որ ԱՄՆ ռազմական ներգրավվածությունը Մերձավոր Արեւելքում արմատապես ընդլայնվի նախագահ Թրամփի օրոք: Պրն. Թրամփը երբեք հանդես չի եկել հօգուտ Մերձավոր Արեւելքում ամերիկյան զինուժի լայնամասշտաբ գործարկման: Ընդհակառակը, նա այժմ հայտարարում է, թե ինքն ընդդիմացել է Իրաք ներխուժելու նախագահ Ջորջ Բուշի որոշմանը: Իմ տպավորությունն այն է, որ, ելնելով գործարարի իր էությունից, նախագահ դարձած Թրամփը ռացիոնալ կգնահատի վճարվող գինն ու արդյունքը եւ կեզրակացնի, որ պետք չէ ամերիկյան տասնյակ հազարավոր զինվորների կյանքով վճարել ISIS-ին կամ իսլամական ծայրահեղականությանը հաղթելու արդյունքի համար: Նա կնախընտրի Իրաքի բանակի եւ տեղական զինյալ խմբավորումների վրա հենվել ISIS-ի մոլագարներին՝ Իրաքում եւ Սիրիայում հաղթելու համար: